Sfanţul Ioan Iacob - Hozevitul 

UN SFANŢ NOU IN BISERICA NOASTRĂ: 

CUVIOSUL NICODIM AGHIORITUL, 

LAUDA ORTODOXIEI DE AZI 



Câteva cuvinte despre petrecerea lui pe pamant si proslăvirea lui. 

As dori ca rândurile acestea sa fie citite de către toţi fraţii noştri romani care pot sa 
citească, dar mai ales de către monahi si monahii, căci Sfanţul Nicodim este fala cinului 
călugăresc din vremurile mai noi si pe drept cuvânt se cuvine sa ne mândrim, ca un simplu 
călugăr a intrecut pe toţi invatatii lumii prin intelepciunea sa si s-a proslăvit intre Sfinţii 
Bisericii noastre. 

El este fala Ortodoxiei de azi, el este mângâierea si intarirea creştinilor ravnitori care 
pătimesc pentru adevărul Sfintei credinţe, si in sfârşit, el este rusinarea celor care defăima 
aşezământul Sfinţilor Părinţi. 

In luna Ianuarie 1955 s-a hotărât in Sinodul Patriarhiei Ecumenice, ca Biserica Ortodoxa 
sa numere intre Sfinţi si pe Cuviosul monah Nicodim Aghioritul. Numele lui este destul de 
cunoscut intre creştinii ravnitori, căci Cuviosul Nicodim este dascălul cel vestit care a alcătuit 
cartea Sfintelor canoane, care se numeşte Pidalion. Tot el a mai scris si cartea „Nevăzutul 
Război", Cartea pentru Mărturisire, Paza celor Cinci Simţiri, Sinaxarul Sfinţilor pe tot anul, 
Talcuirea Psaltirii, Talcuirea Antifoanelor, Talcuirea Sfintei Evanghelii, Filocalia si alte cârti 
alese de care se foloseşte toata lumea creştina. 

In urma cererii pe care au facut-o epitropii mănăstirilor din Sfanţul Munte si după dorinţa 
celor mai ravnitori dintre pravoslavnicii creştini, Cuviosul Nicodim este trecut in rândul 
Sfinţilor. Cel care a trăit ca un Sfanţ, s-a ostenit ca un adevărat Mucenic si a lăsat in urma sa 
cele mai folositoare cârti pentru creştinătate, cu dreptate este ca sa fie cinstit impreuna cu 
Sfinţii pe care i-a lăudat asa de mult in Sinaxarul sau. 

Călugărul cel flenduros, care umbla incaltat cu opinci si care dorea sa meargă in tara la noi 
si sa trăiască in obştea Cuviosului Paisie de la Neamţ, astăzi este cinstit in toata lumea, 
impreuna cu Sfinţii mari Dascăli ai Bisericii noastre de Răsărit. Lumea creştina de azi, care nu 
prea tine in seama canoanele Pidalionului, a trebuit sa recunoască prin lege ca scriitorul 
Pidalionului este Sfanţ. Patriarhia Ecumenica din Tarigrad, care a defăimat odinioară Sfintele 
Canoane din Pidalion, astăzi, prin acte oficiale hotărăşte ca: cel care a alcătuit Pidalionul, 

- prin hotărâre sinodala - 
este trecut in rândul Sfinţilor! 

lata un semn de incurajare pentru bieţii creştini ravnitori, care pătimesc pentru apărarea 
Sfintelor Canoane si care sunt luaţi in batjocura de lumea moderna când pomenesc de 
Pidalion! Recunoaşterea canonica a Sfanţului Nicodim Aghioritul este un semn ca darul 
Preasfântului Duh nu s-a depărtat din sânul Bisericii noastre, deşi oamenii de azi au stricat 
multe rânduieli bisericeşti si râvnesc mai mult la moda celor din apus. 

Dar va veni si ziua (si cred ca nu-i departe) când pastorii cei fermecaţi de moda noua se 
vor trezi si vor cunoaşte ca nu este potrivit sa mai defaime Pidalionul, odată ce singuri au 
hotărât in sobor si au declarat la toata lumea ca Monahul Nicodim, care a scris Pidalionul, 
este Sfanţ! 

Trebuie sa inteleaga odată toţi proestosii ca, daca Nicodim este Sfanţ, atunci si canoanele 
adunate de el in Pidalion trebuie cinstite! Căci daca Pidalionul nu se ia in seama, atunci cum 
putem zice ca cinstim pe scriitorul Pidalionului? 



Si daca nu ascultam de Sfintele Canoane, atunci inseamna ca nu cinstim nici pe Cuviosul 
Nicodim si nici pe Sfinţii Părinţi din vechime. Iar hotărârea care au facut-o pentru canonizarea 
(adică recunoaşterea) cuviosului Nicodim, este ca o grămada de cărbuni aprinşi in capul celor 
ce au hotărât aceasta. Pe marele apărător al Sfintelor canoane l-au aşezat intre Sfinţi, iar 
Cartea Sfintelor canoane o tin sub picioare! 

lata pentru ce se clatină pământul si se aprinde văzduhul cu infricosare. lata pentru ce s-a 
speriat pacea si a fugit de pe pamant, iar calul cel roşu din Apocalips (adică focul războiului) 
necheaza mereu si-i gata sa rupă legaturile. 

Am maniat pe Dumnezeu si Sfinţii acum cer răzbunare, căci s-au defăimat invataturile lor 
si s-a călcat in picioare aşezământul lor! In vremurile acestea de intepenire duhovniceasca si 
de nepăsare generala, Sfânta noastră Biserica de răsărit (asa prigonita si sărăcită cum este), ea 
totuşi nu inceteaza de a revarsă darul ei asupra celor binecredinciosi, iar la cei impodobiti cu 
fapte bune, Sfânta noastră Biserica le dăruieşte cununa Sfinţeniei si ii număra intre „Fii ei cei 
intai născuţi". 

In Biserica cereasca, Cuviosul Nicodim este de multa vreme intre Sfinţi si se roagă pentru 
noi, pământenii, la tronul Dumnezeirii, dar Soborul Bisercii pământeşti abia acum s-a gândit 
sa-1 cinstească asa cum se cuvine. Lumina Sfanţului nostru Părinte Nicodim, care a răsărit la 
ceruri acum 152 de ani, s-a vădit astăzi mai bine in Biserica de pe pamant, ca sa lumineze 
tuturor! 

Se bucura acum tot poporul creştinesc si Sfânta Biserica dantuieste, cinstind pe marele 
scriitor bisericesc si pe alesul cinului călugăresc. Sa dam cu toţii slava lui Dumnezeu ca nu s-a 
curmat niciodată şiragul Sfinţilor Cuviosi, care merg pe calea cea strâmta a Crucii si aduc la 
ceruri prinosul nevointelor pustincesti! 

Cată vreme Sfânta Lumina se pogoară in Biserica noastră si Sfinţii odraslesc in livada cea 
duhovniceasca a Ortodoxiei, este semn ca Dumnezeu este cu noi si adevărul Sfintei noastre 
credinţe străluceşte mai mult decât soarele, spre biruinţa noastră. 



DIN VIATA CUVIOSULUI NICODIM AGHIORATUL 

Cuviosul Părintele nostru Nicodim este floarea cea mai aleasa din gradina Maicii 
Domnului, adică din Sfanţul Munte, care a odraslit in veacul din urma. Mireasma cea 
duhovniceasca pe care a raspnadit-o acest cuvios, a umplut Biserica ortodoxa din toate părţile. 
Prin viata lui cea sfânta, prin invatatura lui cea dulce, prin cărţile lui cele scumpe si de 
Dumnezeu insuflate, el a ajuns la măsura Sfinţilor dascăli din vechime, alături de Sfanţul Ioan 
Gura de Aur, de Sfanţul Vasile cel Mare, de Sfanţul Ioan Damaschin si de alţi Sfinţi mari. 

S-a născut in Ostrovul Naxului. A urmat o bucata de vreme la seminarul din oraşul 
Smirna. Insa dorul de călugărie nu 1-a lăsat sa termine scoală. Ca o căprioara insetata a alergat 
la adăpostul liniştit al mănăstirii. 

In vremea când cuviosul părintele nostru Paisie era plecat din Sfanţul Munte si punea 
inceputul vieţii de obşte la noi in tara, cam pe-atunci a intrat Cuviosul Nicodim ca frate in 
mănăstirea Sfanţului Dionisie din Sfanţul Munte (in anul 1775). 

Insa n-a stat acolo decât doi ani, căci talentul lui pentru alcătuirea cărţilor 1-a făcut ca sa 
colinde intocmai ca o albina prin tot Sfanţul Munte, pentru a aduna mierea cea duhovniceasca. 
Oriunde auzea ca sunt cârti si insemnari vechi, mergea ca sa le citească, ori ca sa le copieze 
pentru folosul de obşte. 

Pe cele care erau scrise intr-o limba grea si neinteleasa, el le scria intr-o limba uşoara, pe 
cele greşite le indrepta, iar pe cele incomplete, el le completa. 

Vieţile Sfinţilor care erau atunci imprastiate si netiparite, el le aduna la un loc, Scripturile 
greu de inteles el le talcuia, iar la Sfinţii care nu aveau slujba in Minei, el le alcătuia slujba in 



chip armonios. In puţine cuvinte putem zice ca nu era sfatuire de folos care sa nu treacă pe 
sub pana lui, nu era vreo nedumerire care sa nu fie dezlegata de el, nu era cuvânt duhovnicesc 
care sa nu fie lămurit de el. 

Când a aflat despre petrecerea minunata a Stareţului Paisie de la Mănăstirea Neamţului, 
care era cărturar, ca si dansul, a dorit mult sa meargă in România, spre a petrece in obştea 
vestita de la Neamţ. Dar când s-a pregătit sa meargă, a fost instiintat prin descoperire cereasca 
ca sa nu părăsească Sfanţul Munte, care avea nevoie de lumina invataturii lui si de pilda vieţii. 
Dorinţa lui era ca sa găsească un povatuitor iscusit si invatat asa cum era Cuviosul Paisie din 
România, insa Maica Domnului 1-a ţinut pe loc, ca sa infloreasca si sa rodească in gradina cea 
Sfânta a Ei (in Sf Munte). 

Darul Sfanţului Duh s-a revărsat din belşug peste el si 1-a făcut ca sa lumineze ca un 
luceafăr in toata lumea pravoslavnica. In vremea aceea când mai toate naţiile ortodoxe erau 
sub robia turceasca si duceau lipsa de invatatura, smeritul părintele nostru Nicodim a adăpat 
pe poporul cel insetat la suflet cu sfânta lui invatatura. Vorba lui simpla si dulce, sfatul lui cel 
plin de râvna si de intelepciune, a fost in vremea aceea, este si in ziua de astăzi, si va ramane 
cat va fi lumea, ca o miere duhovniceasca, care hrăneşte pe cel flamand la suflet si indulceste 
pe cel amarat la inima. 

Talentul lui a fost pizmuit de mulţi „fraţi mincinoşi", cum ii numeşte Sf. Apostol Pavel. 
Aceştia s-au luptat ca sa oprească izvorul invataturii lui si sa ii ponegrească numele. Si poate 
scârba asta 1-a făcut sa se hotărască a merge in România, pe langa alte motive. Insa Dumnezeu 
a astupat gura la toţi vrăjmaşii lui, căci toţi proestosii cei duhovniceşti, pana si insusi 
Patriarhul Tarigradului, ii lăudau si preţuiau cărţile lui. 

In Constantinopol era pe vremea aceea Patriarh Ecumenic Grigore al cincilea, care mai pe 
urma a suferit moarte muceniceasca. Intr-o vreme când Patriarhul Grigore a fost silit de turci 
sa părăsească scaunul, s-a retras in Sfanţul Munte si trăia in linişte, intr-o chilie de langa 
Mănăstirea Ivirul. Cuviosul Nicodim, fiind acolo, in apropiere, la sihăstria Capsala era ajutat 
cu provizii de către fericitul ierarh si de multe ori vorbeau impreuna, punând la cale luminarea 
poporului creştinesc, carea zăcea in neştiinţa, sub jugul păgânilor. Mulţi creştini din stăpânirea 
turceasca au fost siliţi sa-si lepede Sfânta Credinţa. Si toţi care cunoşteau căderea si doreau 
pocăinţa, alergau in Sfanţul Munte ca la un liman de mântuire. Aici aflau pe fericitul Patriarh 
Grigore, la care se mărturiseau. Acesta ii trimitea pe urma la dascălul Nicodim din pustia 
Capsalei ca sa-i povatuiasca. 

In acest fel, Cuviosul Nicodim a scos pe mulţi din intunericul lepădării si i-a adus la 
pocăinţa curata, iar pe unii din aceştia i-a indemnat ca sa mărturisească pe Hristos inaintea 
stapanitorilor pagani. Asa a primit moarte muceniceasca noul Mucenic Constantin din Idra. Pe 
acesta, Cuviosul Nicodim 1-a intarit ca sa mărturisească pentru Hristos si pe urma i-a scris 
viata cu pătimirile lui, alcatuindu-i si slujba lui in chip minunat. 

Din vremea aceea a rămas si o scrisoare a Cuviosului Nicodim, adresata către Patriarhul 
Grigore pentru un monah roman din Transilvania, care nu avea botezul adevărat. 

lata cuprinsul acestei scrisori: 

Preasfintite Stăpâne si dumnezeiescule Patriarh a toata lumea! Aducătorul acestei 
scrisori, care este de origine din Transilvania si are botezul (sau mai bine sa zic desbotezul) 
fiind molipsit de intinaciunea latinilor, vine prin mijlocirea mea, către înalt Preasfinţia 
voastră, cerând călduros ca sa fie botezat cu botezul Bisericii noastre de Răsărit. Deci atât el, 
cat si eu, ne rugam de a voastră inima următoare lui Hristos si apostoleasca, ca sa trimiteţi 
intarit prin ordin scris oficial pe numitul monah, ne-monah, adică fiara darul călugăriei, către 
duhovnicul roman Părintele Grigore din mănăstirea Pantocrator. Căci acela, fiind de acelaşi 
neam si de aceeaşi limba cu dansul, poate sa-l invete si sa-l innoiasca cu botezul nostru, 
precum el insusi si eu ne rugam mai mult lui Dumnezeu ca după alte cereri de mântuire sa 
aibă si călătorie uşoara, sa fie călăuzit la tronul Preafericirii voastre si sa aleagă calea cea 



buna spre folosul a tot poporul creştinesc. Pentru aceasta, cerandu-va rugăciuni, raman, 
socotindu-ma cel mai mic dintre slugile voastre. 

ss) Nicodim 

Din actul acesta se vede cat de multa paza era in vremea aceea de a nu primi in manastore 
pe cei ce sunt botezaţi prin stropire. Despre lucrul acesta ne putem incredinta si cărţile 
Cuviosului Paisie de la Neamţ, care nu primea nicidecum in obştea lui pe cei care veneau din 
Transilvania ori din Bucovina, unde se boteza prin stropire. 

In vremea când trăia cuviosul Nicodim la Sihăstria Capsalei, a fost chemat de către 
proestosii Sfanţului Munte ca sa discute cu nişte clerici papistasi despre dogmele credinţei. 
Când s-a ivit cuviosul in ograda mănăstirii din Căreia, imbracat flenduros si cu opinci in 
picioare, papistasii s-au plâns proestosilor ca asta este un semn de batjocura pentru ei ca sa 
stea de vorba cu un asemenea călugăr mojic. Proestosii insa i-au liniştit, dandu-le oarecare 
lămuriri despre „flendurosul Nicodim". 

Când au inceput discuţia, fiecare vorba rostita de monahul nostru era ca un fulger arzător 
pentru uscaturile, sau mai bine zis, pentru secaturile Papei. Chiar de la inceput le-a inchis gura 
si nestiind ce sa mai zică, croncăneau ca nişte ciori, intreband: „Mai sunt in Muntele Athos si 
alţii de fel cu cel care a vorbit cu noi?". întrebarea asta au adresat-o epitropilor din Sfanţul 
Munte, dar Cuviosul Nicodim, care era de fata, a luat-o inainte cu răspunsul, zicând: „Sunt o 
mulţime si eu sunt cel din urma!". 

Odinioară a mers la Sfanţul Munte un protestant din Germania si caută sa ia in bătaie de 
joc simplitatea călugărilor. A declarat in fata epitropilor din Căreia ca el este Proorocul Ilie. 
Proestosii au inceput sa rada, crezând ca au de-a face cu un nebun. Dar când a inceput el sa le 
vorbească, au văzut ca nu e nebun, ci este o undita primejdioasa pentru Ortodoxie. Deci, 
nepricepandu-se ei cum sa-i răspundă, s-au sfătuit ca sa găsească pe cineva dintre călugări 
care sa dovedească cu mărturii din Sfânta Scriptura ca protestantul este mincinos (iar nu 
proroc, cum zicea el). Atuncii bătrânii si-au adus aminte de smeritul dascăl Nicodim, care 
trăia in vremea aceea intr-o chilie, aproape de Căreia. Cuviosul Nicodim s-a prezentat, ca de 
obicei, imbracat in nişte zdrenţe si incaltat cu opinci de porc. Când 1-a văzut protestantul, a 
inceput a rade cu hohote. Atunci bătrânii proestosi i-au lămurit cuviosului pentru ce este 
chemat, adică sa dea rasounsul cuvenit proorocului mincinos. 

Pricepând cuviosul ca ereticul isi bate joc de călugări, i-a zis: - „Va sa zică, eşti Proorocul 
Ilie, domnule". - „Desigur!" (a răspuns neamţul). Atunci Cuviosul i-a zis iarasi: - „Proorocul 
Ilie a avut tăierea imprejur, dar dumneavoastră o aveţi?!" 

La intrebarea asta proorocul a rămas cu gura căscata si a plecat fara sa mai astea de vorba 
cu opincarii din Sf Munte. Toţi cei care veneau sa ispitească pentru tainele credinţei, daca se 
intampla sa vorbească cu dascălul cel flenduros, nu mai aveau pofta sa rada, ci plecau indata 
ruşinaţi. 

Cuviosul Nicodim Aghioratul n-a făcut semne si minuni in viata, dar viata lui intreaga a 
fost o adevărat minune, prin roadele bunătăţii care au impodobit lumea. învăţaturile lui au 
luminat poporul creştinesc si au intarit Biserica Ortodoxa in vremurile cele mai grele. 

După mărturiile Sfinţilor Părinţi, sfinţenia omului nu se arata din săvârşirea minunilor, ci 
din viata cea imbunatatita. Minunile sunt lucrările lui Dumnezeu si se fac mai mult pentru 
luminarea celor necredincioşi si pentru intarirea celor slabi in credinţa, iar faptele cele 
imbunatatite sunt roadele prin care se cunosc Sfinţii. 

lata ce zice Sfanţul Grigore Teologul, in cuvântul de la inmormantarea Sf. Vasile cel 
Mare: „Minunile sunt pentru cei necredincioşi, iar nu pentru cei ce cred. Semnul bărbaţilor 
Sfinţi este viata lor cea după Dumnezeu si aşezarea lor cea sfânta!". 

Pomenirea Cuviosului Nicodim se face in ziua de 14 iulie. 

Sfanţul Ioan Gura de Aur zice: „Virtutea este mai presus decât minunea!" 



Tot el mai scrie si aceasta: „Sfinţi sunt acei care au credinţa dreapta si viata curata, chiar 
de nu săvârşesc semne, chiar de nu izgonesc duhurile necurate, după cum despre Sf. Ioan, cel 
mai mare dintre toţi cei născuţi din femei, nu se pomeneşte nicăieri ca ar fi făcut semne!" 
(vezi Epistola către Filipeni). 

Sfnatul Ioan Botezătorul n-a făcut minuni in viata, dar a trăit ca îngerii pe pamant si s-a 
invrednicit sa boteze pe Mântuitorul lumii in apele Iordanului. 

Tot asa, nici Cuviosul Nicodim n-a făcut minuni, dar viata lui a fost ingereasca si a 
botezat milioane de suflete cu lumina cea sfânta a invataturii sale. Cărţile lui sunt ca nişte 
făclii aprinse care luminează creştinătatea. Ele vor ramane ca o călăuza de mântuire pentru 
toate veacurile. Dar ostenelile cele mari ce le-a suferit Cuviosul Nicodim la alcătuirea cărţilor 
i-au supt de timpuriu puterile si la vârsta de 60 de ani s-a stins din viata aceasta ca un luceafăr 
luminos in lumea cereasca. Toata viata si-a petrecut-o in sărăcie si in osteneli, mai presus de 
fire. Călugării din Sf. Munte ii ziceau „dascăl" (adică invatator) iar el se numea pe sine 
„lepădătura" si „câine mort", atâta era de smerit incat oriunde se afla cu fraţii, tot locul cel 
mai de pe urma ii caută, umblând incaltat intotdeauna cu opinci. 

Cuviosul Nicodim Aghioritul n-a invatat Teologia la Universitatea din Atena si nici n-a 
colindat pe la şcolile inteleptilor din Apusul Europei (cum obişnuiesc teologii de astăzi). El s- 
a adăpat numai cu apa cea limpede a Ortodoxiei din Mănăstirile Sfanţului Munte, adică din 
Sfintele Scripturi. Dar razele invataturii lui intrec toata ştiinţa inteleptilor de astăzi, care 
cuprinde lustrul filosofiei, dar este lipsita de miezul credinţei. Căci un bob de credinţa curata 
preţuieşte mai mult decât vagoane intregi de ştiinţa lipsita de mustul credinţei. 

Este de insemnat ca monahii din Sfanţul Munte l-au numit intodeauna pe Cuviosul 
Nicodim ca „Dascăl" al lor, asa ii numeau toţi, inca de când era in viata. Iar după mutarea lui 
din viata, toţi monahii si toţi creştinii care cunoşteau viata lui, ii socoteau ca pe un Sfanţ. 
Capul lui a fost aşezat intr-o cutie de lemn spre inchinarea celor care cinsteau pomenirea lui. 
Pe fruntea lui este scris: „Aştept învierea Morţilor", după cum a lăsat el cuvânt inainte de 
moarte. Preafericitul si Marele Patriarh Ioachim al treilea, mergând la Sf. Munte, a 
ingenuncheat inaintea cinstitului sau cap, indelung rugandu-se cu multe lacrimi, ca sa-1 
acopere in viata cu darul lui cel Sfanţ. La urma a sărutat cu evlavie cinstitul cap al Cuviosului, 
zicând către cei de fata: „Cine nu socoteşte acest cap ca moaşte de Sfanţ sa fie ANATEMA!". 
Cu alte cuvinte, el este socotit ca sfanţ cu mult inainte de a se hotari in Sobor. Mulţi dintre 
călugării aghioriti sărbătoreau pomenirea lui cu mult inainte de hotărârea Patriarhiei, căci toţi 
erau convinşi despre sfinţenia vieţii lui. 

Numele lui a ajuns cunoscut si la papistasii din Apus, care au avut de multe ori discuţii cu 
el pentru credinţa si s-au spaimantat de darul intelepciunii care locuia in el. Insisi aceştia, pe 
care i-a ruşinat de multe ori Cuviosul Nicodim, l-au insemnat in cărţile lor, impreuna cu 
Sfinţii ortodocşi din vechime, pe care ii cinstesc si ei (adică alături de Sf. Ioan Gura de Aur, 
Sf. Ioan Damaschin si Sfanţul Andrei Criteanul). 

O, Sfinte Preacuvioase Părinte Nicodime, care mult doreai odinioară ca sa mergi la noi in 
tara si sa petreci in obştea cuviosului Paisie de la Neamţ, adu-ti aminte astăzi de scumpa 
noastră tara, cerceteaz-o cu duhul dintru inaltime! Fiii duhovniceşti ai cuviosului Paisie nu 
mai au loc azi in România, intreaga tara s-a prefăcut intr-o obşte care lupta cu Dumnezeu si 
aleargă către rau! Tu, care eşti neintrecut la sfatuire si prea dulce la vorbire, vorbeşte si acum 
tainic, la inima pastorilor duhovniceşti ca sa nu mai facă tovărăşie cu stăpânirea intunericului, 
sa nu mai facă slujnica pe „Mireasa lui Hristos", care este Biserica. 



STIHURI DE UMILINŢA 

Nicodime preafericite, 



Care doreai odinioară 

Ca sa trăieşti la noi in tara, 

Acum caută din ceruri 

Si vezi pe fii României 

Cum poarta jugul tiraniei. 

Cu Sfanţul Stareţ de la Neamţ 

Sa dai acuma ajutor 

Prea necăjitului popor, 

Iar tabăra inselaciunii 

Din vatra noastră strămoşeasca 

Degrabă sa se risipească! 

In tara noastră primitoare 

Acum nu mai este „soare" 

Cu razele de libertate, 

Căci vântul de la Miazănoapte 

Aduce negura de moarte. 

Cu darul tau cel sfanţ, Părinte, 

Sa managai pe cei necăjiţi 

Si sa dezlegi pe cei robiţi, 

Iar pe organele pierzării 

Care hulesc Sfânta Credinţa 

Intoarce-i către pocăinţa! 

învăţătura ta cinstita 

Sa fie iarasi folosita 

De neamul nostru Romanesc 

Si „coarnele lui veliar" 

Sa nu se mai inalte iar! 

Pidalionul scris de tine 

Sa fie naţiei Creştine 

Ca o duhovniceasca cârma, 

Iar cartea „Celor Cinci Simţiri" 

Oglinda Sfintei mântuiri. 

In viata noastră necăjita 

Si de Pastorii buni lipsita, 

La toţi creştinii pravoslavnici 

Luceafăr sa ne fîe-n cale 

Sfinţenia vieţii tale! 



CUVÂNT SPRE LĂMURIRE 



Când lipsesc povatuitorii cei buni, când duhul lumesc caută sa inabuse sfânta credinţa, 
când slugile lui antihrist se grăbesc sa intunece adevărul, atunci Pidalionul Sfanţului Nicodim 
ne arata ca o busola incotro sa mergem, iar cartea lui - „Nevăzutul Război" ne invata cum 



trebuie sa folosim armele cele duhovniceşti. Pe urma „Hristoitia", a 6ica cartea bunelor 
obiceiuri, ne invata cum se ne purtam in viata, iar cartea „Paza celor Cinci Simţiri" ne 
serveşte ca o straja neadormita pentru suflet. 

In sfârşit, toate cărţile lui, care sunt mai mult de o suta, le avem ca pe un ajutor spre 
mântuire in toata viata noastră. 



TROPARUL SFANŢULUI NICODIM (glasul 5) 

Pe Sfanţul Nicodim cel nou vestit, pe marele dascăl aghiorit, pe albina cea cu dar, care 
strans-au din belşug pravoslavnicul nectar spre hrana creştinătăţii, acum noi cu râvna venind, 
sa-1 lăudam, praznuind! 



CONDACUL SFANŢULUI NICODIM (glasul 3) 

îngereşte vieţuind, te faci icoana virtuţii si pe toţi povatuind in lupta cu „nevăzuţii", limba 
ta este organul mişcat de Duhul, pana ta ne luminează tainic văzduhul si cinstindu-i pe toţi 
Sfinţii, te duci la bucuria lor! 



MEGALINARIA 

Pe Luminatorul cel preaslavit si pe scriitorul si sihastrul neobosit, veniţi, credincioşilor, 
astăzi, intr-un gând sa-i impletim cununa de lauda, cântând! 



MEGALINARIA CUVIOSULUI NICODIM 

Pe cuviosul Nicodim, podoaba călugăriei, pe îngerul Sfanţului Munte si slava Ortodoxiei, 
sa-1 lăudam impreuna, urmandu-i povata cea buna. 



